Il-kandidat Indipendenti Arnold Cassola talab l-NAO tinvestiga l-ispiża għall-organizzazzjoni tal-Malta Film Awards. Cassola qal li s-somma allokata kienet ta' € 400,000, li kienet somma fenomenali meta tqis li l-Malta Film Commission għandha baġit totali annwali ta' € 600,000. Kompla jgħid li s-somma ta' € 400,000 setgħet inqabżet billi il-Kummissarju tal-films, Johann Grech, irrifjuta jgħid jekk is-somma nqabżitx. Minn naħa tiegħu, il-Kummissarju għall-Films, Johann Grech, ma qalx jekk hux minnu li s-serata swiet aktar minn €400,000 u minflok qal biss li s-serata se tofri valur għall-flus li ntefqu. Numru ta' produtturi tal-films, inkluż id-direttur ta' Simshar, Rebecca Cremona u Martin Bonnici minn Is-Sriep Reġgħu Saru Velenużi, ma attendewx għas-serata bħala protesta għall-ammont ta' fondi pubbliċi li ntefqu biex tħejja l-Malta Film Awards. Is-somma ta' €400,000 li qed jingħad li ntefqu biex ġiet organizzata s-serata, ġiet desktitta mill-istakeholders bħala eċċessiva hekk kif €600,000 biss ġew allokati għall-baġit għall-iScreen Film Fund. Il-produtturi Maltin tal-films jixirqilhom aħjar – PN Cassola saqsa jekk kienx cost effective li jitħallsu eluf ta' ewro lill-preżentatur David Walliams, biex jgħid li Malta hija pajjiż ta' evażuri fiskali. KUN MINN TAL-EWWEL LI TIRĊIEVI L-AĦĦAR AĦBARIJIET Niżżel l-App ta' Newsbook